Vier gevonnis ná Nuwejaar-tragedie | Maroela Media
Rob Meek. Foto: Royal Cape Yacht Club
Meek se vier moordenaars is intussen in die Mthatha-hooggeregshof, wat in Port St. Johns gesit het, gevonnis. Luxolo Tyali, woordvoerder van die Nasionale Vervolgingsgesag (NVG), het gesê Siyavuya Madikizela (21), Sifiso Mnyandu (23), Jongile Mcologwane (24) en Nceba Zobhula (23) is skuldig bevind aan moord, poging tot roof en die onwettige besit van 'n vuurwapen en ammunisie.
Madikizela het die tuisgemaakte vuurwapen afgevuur wat Meek se dood veroorsaak het. Hy is tot 24 jaar tronkstraf gevonnis vir moord, terwyl die ander drie tot 22 jaar tronkstraf elk gevonnis is op dieselfde aanklag. Vier jaar van die drie se vonnisse is vir vyf jaar opgeskort.
Die vier is ook tot 10 jaar tronkstraf gevonnis vir poging tot roof en twee jaar vir die onwettige besit van 'n vuurwapen en ammunisie. Die vonnisse sal gelyklopend met die moordvonnisse uitgedien word, wat beteken Madikizela sal effektief 20 jaar tronkstraf uitdien en die ander drie 18 jaar tronkstraf elk.
Meek, 'n bekende seevaarder en stadsontwerper, het saam met sy vrou, twee dogters en ander familielede in 'n selfsorgstrandhuis naby Port St. Johns tuisgegaan. Hulle het Oujaarsaand saam geëet en het pas 'n foto geneem, toe die aand in 'n nagmerrie ontaard het. Meek se vrou, Di, het destyds aan die Cape Times gesê in die foto wat geneem is, kan mens sien hoe Rob wegkyk omdat hy toe reeds die mans gesien het.
Die mans het die familie en vriende met die tuisgemaakte vuurwapen gedwing om op die grond te lê en gedreig om hulle aan te rand. 'n Skoot is afgevuur en Meek is gewond. Die mans het hierna gevlug sonder om enigiets te steel. Meek se vrou en dogters het met hom na 'n hospitaal gejaag, waar hy later aan sy beserings beswyk het.
Die vier moordenaars het tydens die verhoor skuld ontken en beweer die vuurwapen is per ongeluk afgevuur. Hulle het gesê hulle wou nie die familie beroof nie.
Niks gesteel. Dis mos 'n rassistiese aanval!!
Ek verstaan nie mooi…. As hul nie die familie wou beroof, wat het hul daar gemaak? Waarom 'n gelaaide wapen op 'n persoon gerig?
Dit is hartseer om te dink dat 20 jaar van die man, wat jou geliefde se lewe geneem het, se lewe moet vergoed vir wat verlore is nou. En dit moet maar aanvaar word? Daar is nog ñ leeftyd oor vir hom wat na die 20 jaar uit die tronk kom, waar hy versorg is deur die staat. Wat verhoed hom om dit weer te doen?
Waar is die EFF, ANC, DA en die media dan nou? Indien hulle konsekwent is sal hulle net so tekere oor dié saak soos met doodskis-geval aangesien hierdie dan ook rassisties was? Ek daag julle uit, wys julle ware kleure.
Ai, alle artikels lately gaan net oor kleur, kleur en nogmaals kleur….
Weet enigiemand regtig wat dit beteken om n Rassis te wees? Daar word so vinnig gejump om te se dit is nou rassistiese optrede etc.
Land gaan nerens kom nie…hoekom, want almal is gefokus om te sien wat die swart doen en wat die wit doen etc. dan dit te relate tot rassisme.